ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Νοεμβρίου 1994 περί της χρηματοδοτικής βοήθειας της Κοινότητας προς βελτίωση των κτηνιατρικών ελέγχων στα εξωτερικά σύνορα της Αυστρίας (Το κείμενο στη γερμανική γλώσσα είναι το μόνο αυθεντικό) (94/755/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 38,

Εκτιμώντας:

ότι οι οδηγίες 90/675/ΕΟΚ (3) και 91/496/ΕΟΚ (4) του Συμβουλίου, όπως τροποποιήθηκαν τελευταία από την πράξη προσχώρησης της Νορβηγίας, της Αυστρίας, της Φινλανδίας και της Σουηδίας, καθορίζουν τις αρχές σχετικά με την οργάνωση των κτηνιατρικών ελέγχων αντίστοιχα για τα προϊόντα και τα ζώα προελεύσεως τρίτων χωρών που εισάγονται στην Κοινότητα, και προβλέπουν τη δυνατότητα για τα κράτη μέλη, ιδίως δε για την Αυστρία, να προσφεύγουν στη χρηματοδοτική βοήθεια της Κοινότητας για την εφαρμογή αυτών των ελέγχων-

ότι, λόγω της γεωγραφικής της κατάστασης, η Αυστρία υπέχει, ιδίως, σημαντικές ευθύνες όσον αφορά τους κτηνιατρικούς ελέγχους των ζώντων ζώων και των ζωικών προϊόντων προελεύσεως τρίτων χωρών- ότι, πράγματι, η Αυστρία πρέπει να προβλέψει σταθμούς ελέγχου στα σύνορα με έξι τρίτες χώρες-

ότι οι αυστριακές αρχές υπέβαλαν στην Επιτροπή το εθνικό πρόγραμμα που αποσκοπεί στη βελτίωση του καθεστώτος ελέγχου στα εξωτερικά σύνορα για τα ζώα και τα ζωικά προϊόντα- ότι το πρόγραμμα αυτό περιλαμβάνει κυρίως την κατασκευή και την ανακαίνιση των αναγκαίων υποδομών, την αγορά εξοπλισμών για τους ελέγχους, καθώς και την πρόσληψη συμπληρωματικού προσωπικού, και συνοδεύεται από τα προσήκοντα χρηματοδοτικά στοιχεία-

ότι η ενίσχυση των κτηνιατρικών ελέγχων στα εξωτερικά σύνορα αποτελεί, λόγω της δημιουργίας της εσωτερικής αγοράς, μια από τις προτεραιότητες της κοινοτικής δράσης-

ότι, ωστόσο, η χρηματοδοτική συμμετοχή της Κοινότητας πρέπει να χορηγηθεί εντός των ορίων των διαθεσίμων πιστώσεων- ότι, ως εκ τούτου, πρέπει να προσδιοριστούν οι ενέργειες που θεωρείται ότι έχουν προτεραιότητα για να εξασφαλιστεί κυρίως η μέγιστη αποτελεσματικότητα της κοινοτικής χρηματοδότησης-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόγραμμα που εμφαίνεται στο παράρτημα εγκρίνεται για τρία έτη από την 1η Ιανουαρίου 1995.

Άρθρο 2

1. Η χρηματοδοτική βοήθεια της Κοινότητας καθορίζεται στο 50 % του συνολικού κόστους του προγράμματος, με μέγιστο ποσό 5 εκατομμύρια Ecu.

2. Κάθε χρόνο και για πρώτη φορά το 1995, η χρηματοδοτική βοήθεια της Κοινότητας χορηγείται ως εξής:

- προκαταβολή που αντιστοιχεί στο 50 % των επιλέξιμων δαπανών για το τρέχον έτος, στις αρχές κάθε έτους. Για το πρώτο έτος, οι σχετικές ενέργειες πρέπει να αρχίσουν το αργότερο την 1η Ιανουαρίου 1995,

- το υπόλοιπο, στο τέλος κάθε έτους. Για το τελευταίο έτος, το υπόλοιπο καταβάλλεται κατά τη λήξη των ενεργειών που πρέπει να υπεισέλθει το αργότερο στις 31 Δεκεμβρίου 1997.

Άρθρο 3

1. Οι πληρωμές πραγματοποιούνται σε Ecu.

2. Η πληρωμή που αναφέρεται στο άρθρο 2 παράγραφος 2 πρώτη περίπτωση, πραγματοποιείται μετά από υποβολή στην Επιτροπή αίτησης για χορήγηση προκαταβολής.

3. Η πληρωμή που αναφέρεται στο άρθρο 2 παράγραφος 2 δεύτερη περίπτωση, πραγματοποιείται μετά την υποβολή δικαιολογητικών.

Άρθρο 4

Η παρούσα απόφαση εφαρμόζεται από την 1η Ιανουαρίου 1995, με την επιφύλαξη της έναρξης ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.

Άρθρο 5

Η παρούσα απόφαση απευθύνεται στην Δημοκρατία της Αυστρίας.

Βρυξέλλες, 10 Νοεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 373 της 31. 12. 1990, σ. 1.

(4) ΕΕ αριθ. L 268 της 24. 9. 1991, σ. 56.

ΠΑΡΑΡΤΗΜΑ

ΠΡΟΓΡΑΜΜΑ I. Τα κατωτέρω αναλυτικά έξοδα εκφράζονται σε Ecu και είναι εκτός ΦΠΑ:

- συνοριακός σταθμός BERG

συνολικό κόστος των εργασιών: 551 200 εκ των οποίων: για κτίρια: 500 100

εξοπλισμό: 51 100

- συνοριακός σταθμός NICKELSDORF

συνολικό κόστος των εργασιών: 2 260 000 εκ των οποίων: για κτίρια: 2 200 000

εξοπλισμό: 60 000

- συνοριακός σταθμός DEUTSCHKREUTZ

συνολικό κόστος των εργασιών: 977 500 εκ των οποίων: για κτίρια: 950 000

εξοπλισμό: 27 500

- συνοριακός σταθμός SPIELFELD

συνολικό κόστος των εργασιών: 1 276 500 εκ των οποίων: για κτίρια: 1 230 000

εξοπλισμό: 46 500

- συνοριακός σταθμός KARAWANKENTUNNEL

συνολικό κόστος των εργασιών: 902 500 εκ των οποίων: για κτίρια: 875 000

εξοπλισμό: 27 500

- συνοριακός σταθμός DRASENHOFEN

συνολικό κόστος των εργασιών: 1 406 800 εκ των οποίων: για κτίρια: 1 350 000

εξοπλισμό: 56 800

- συνοριακός σταθμός WULLOWITZ

συνολικό κόστος των εργασιών: 902 500 εκ των οποίων: για κτίρια: 875 000

εξοπλισμό: 27 500

- συνοριακός σταθμός TISIS

συνολικό κόστος των εργασιών: 286 700 εκ των οποίων: για κτίρια: 280 000

εξοπλισμό: 6 700

- συνοριακός σταθμός HOCHST

συνολικό κόστος των εργασιών: 289 600 εκ των οποίων: για κτίρια: 280 000

εξοπλισμό: 9 600

- συνοριακός σταθμός LINZ

συνολικό κόστος των εργασιών: 132 100 εκ των οποίων: για κτίρια: 110 000

εξοπλισμό: 22 100

- συνοριακός σταθμός SCHWECHAT

συνολικό κόστος των εργασιών: 116 000 εκ των οποίων: για κτίρια: 110 000

εξοπλισμό: 6 000

- συνοριακός σταθμός HOHENAU

συνολικό κόστος των εργασιών: 150 700 εκ των οποίων: για κτίρια: 145 000

εξοπλισμό: 5 700

- συνοριακός σταθμός HEGYESHALOM

συνολικό κόστος των εργασιών: 295 100 εκ των οποίων: για κτίρια: 290 000

εξοπλισμό: 5 100

- συνοριακός σταθμός VILLACH

συνολικό κόστος των εργασιών: 2 000 εκ των οποίων: για κτίρια: -

εξοπλισμό: 2 000

- συνοριακός σταθμός SOPRON

συνολικό κόστος των εργασιών: 2 000 εκ των οποίων: για κτίρια: -

εξοπλισμό: 2 000

- συνοριακός σταθμός BUCHS

συνολικό κόστος των εργασιών: 2 000 εκ των οποίων: για κτίρια: -

εξοπλισμό: 2 000

- συνοριακός σταθμός ALBERN

συνολικό κόστος των εργασιών: 1 800 εκ των οποίων: για κτίρια: -

εξοπλισμό: 1 800

II. Το ενδεικτικό χρονοδιάγραμμα των δαπανών είναι το ακόλουθο:

- 20 % του συνολικού κόστους των εργασιών το 1995,

- 30 % του συνολικού κόστους των εργασιών το 1996,

- 50 % του συνολικού κόστους των εργασιών το 1997.

Με την επιφύλαξη του ορίου που προβλέπεται στο άρθρο 2 παράγραφος 1, το κόστος των κτιρίων μπορεί να γίνει αντικείμενο προσαρμογής σύμφωνα με τον ετήσιο δείκτη των τιμών της κατασκευής που καθορίστηκε από την κεντρική υπηρεσία στατιστικών μελετών της Αυστρίας.